Downloaded from YTS.MX
ΕΝΑ ΠΡΩΤΟΤΥΠΟ ΝΤΟΚΙΜΑΝΤΕΡ ΤΟΥ NETFLIX
Official YIFY movies site: YTS.MX
Αυτήν τη στιγμή έχουν εκπατριστεί 70.800.000 άνθρωποι
λόγω πολέμων, διώξεων και συρράξεων.
Ο μεγαλύτερος αριθμός που έχει δει εδώ και 70 χρόνια
η Ύπατη Αρμοστεία του ΟΗΕ.
Οι ανισότητες στον κόσμο διευρύνονται,
σύμφωνα με τελευταία μελέτη της Oxfam.
Οι 26 πιο εύποροι του κόσμου
έχουν περιουσία που ισούται με του φτωχότερου 50%.
Δεξιοί εθνικιστές και αντιδιαδηλωτές αλληλοκατηγορούνταν
για τη βία που ξέσπασε το Σάββατο στο Σάρλοτσβιλ.
Οι ομάδες προασπίζουν την ανωτερότητα της λευκής φυλής.
Καύσωνες.
Αφανισμός ειδών.
Περαιτέρω λιώσιμο των πάγων.
Η Επιτροπή για την Αλλαγή του Κλίματος προειδοποιεί:
Αύξηση της θερμοκρασίας κατά 1,5 βαθμό θα έχει μη αναστρέψιμες συνέπειες.
ΑΛΛΗΛΕΓΓΥΗ: ΟΥΣΙΑΣΤΙΚΟ, ΘΗΛΥΚΟ
ΚΑΘΗΚΟΝ ΑΛΛΗΛΟΒΟΗΘΕΙΑΣ ΤΩΝ ΜΕΛΩΝ ΜΙΑΣ ΟΜΑΔΑΣ ΝΑ ΥΠΟΣΤΗΡΙΖΟΝΤΑΙ ΑΜΟΙΒΑΙΑ.
Πλέον...
δεν περνάει μέρα χωρίς αναφορά σε κάποια κρίση.
Κρίση οικονομική, κρίση οικολογική.
Κρίση κοινωνική, του διαλόγου.
Όλο και περισσότεροι επιστήμονες και ειδικοί
επιβεβαιώνουν ότι μια παγκόσμια αφύπνιση
είναι ένα πρώτο βήμα αλλαγής των πραγμάτων.
Δεν έχουμε πια επιλογή. Μόνη λύση σήμερα...
ΑΛΕΝ ΚΑΓΙΕ ΚΟΙΝΩΝΙΟΛΟΓΟΣ
είναι να επιστρέψουμε στις αξίες της ανθρωπότητας.
Την αλληλεγγύη, το μοίρασμα, το δούναι και λαβείν.
Αυτές οι αξίες πρέπει να ενεργοποιηθούν σε όλη την ανθρωπότητα,
με σεβασμό στη μοναδικότητα της κάθε κοινωνίας.
Πιστεύαμε ότι η ιστορία της ζωής συνοψιζόταν στην ιστορία της σύγκρουσης.
Ότι οι καλύτεροι κερδίζουν.
ΕΝΤΓΚΑΡ ΜΟΡΕΝ ΦΙΛΟΣΟΦΟΣ
Με άλλα λόγια, οι πιο εγωκεντρικοί, οι πιο αυταρχικοί.
Είναι, όμως, λανθασμένη αντίληψη.
Κάτι που έχει καταρριφθεί πολύ καιρό από τη βιολογία.
Είναι αλήθεια ότι υπάρχουν η σύγκρουση, η αρπαγή, η βιαιότητα.
Αληθεύει όμως επίσης
ότι σφυρηλατούμε αμέτρητες σχέσεις ζωτικής συμπληρωματικότητας.
Πρέπει να έχουμε πίστη σε κάθε μορφή αλληλεγγύης.
Καθένας μπορεί να δρα σε οποιοδήποτε επίπεδο, ανά πάσα στιγμή.
Να ανταποκρίνεται στην πρόκληση να γίνει πλήρης άνθρωπος.
Ένα δίκτυο αμοιβαίας βοήθειας...
Έχω εστιάσει στην αλληλεγγύη την τελευταία τετραετία.
Η Ιndigo προασπίζει την αλληλεγγύη.
Στην πλατφόρμα που ανέπτυξα, οι άνθρωποι ανταλλάσσουν δωρεάν αγαθά και υπηρεσίες.
Η προσέγγιση του Ματιέ Σεντίντ μοιάζει με τη δική μου.
ΜΑΤΙΕ ΣΕΝΤΙΝΤ ΜΟΥΣΙΚΟΣ
Τα μέλη της μπάντας του...
είναι καλλιτέχνες από όλον τον κόσμο, δείχνοντας ότι μπορούμε να διαφέρουμε
και να εργαζόμαστε χέρι-χέρι.
ΟΞΜΟ ΠΟΥΤΣΙΝΟ -ΙΜΠΡΑΗΜ ΜΑΑΛΟΥΦ
Οι διάσημοι καλλιτέχνες...
συγκέντρωσαν πλήθη σε Βραζιλία, ΗΠΑ, Γαλλία...
ΑΛΛΗΛΕΓΓΥΗ
και σε όλον τον κόσμο.
Μαζί, ηχογράφησαν έναν ύμνο για την αλληλεγγύη...
ζητώντας μου να σκηνοθετήσω το βιντεοκλίπ.
Ήταν ευκαιρία να στείλω ένα ηχηρό μήνυμα.
Πάνω απ' όλα...
ήταν μια ευκαιρία να γνωρίσω ακτιβιστές απ' όλο τον κόσμο...
και να γνωρίσω τον αγώνα αλληλεγγύης τους.
ΜΑΡΑ ΣΑΡΣΕΛ, ΓΑΛΛΙΑ
40 ΜΕΡΕΣ ΠΡΙΝ ΓΥΡΙΣΤΕΙ ΤΟ ΒΙΝΤΕΟΚΛΙΠ ΤΟΥ "ΑΛΛΗΛΕΓΓΥΗ"
ΓΑΜΙΕΤΑΙ Η ΑΣΤΥΝΟΜΙΑ
Αν κάναμε ένα πλάνο...
να...
Τι κάνετε εδώ; Κλείστε αυτό το πράγμα.
Είμαστε εδώ για τη Μεγάλη Πρόκληση.
Είναι ένα εγχείρημα του Μαρά Καντέ.
Τηλεφώνησέ του.
Έλα.
Είναι κάποιοι εδώ με κάμερες.
Είναι δικοί σου;
Μεγαλώσαμε σε αυτό το γκέτο.
Εδώ συμβαίνουν όλα για μας. Υπάρχει πολυπολιτισμικότητα.
Εργάτες, παιδιά, επιχειρηματίες,
άνθρωποι σε άλλες δραστηριότητες.
Όλα ανακατεύονται και αναμιγνύονται εδώ.
Και προσπαθούμε να επιβιώσουμε. Να παίξουμε τον ρόλο μας.
Η Μεγάλη Πρόκληση ξεκίνησε με τον Μαλίκ.
Μας είπε "Ακούστε.
Είδα μια φτωχή οικογένεια στον δρόμο, με επηρέασε.
Σκέφτηκα ότι πρέπει να οργανωθούμε για να τους βοηθήσουμε".
Σκέφτηκε, λοιπόν, μια ιδέα.
Και μας την πέρασε.
Καλώς ήρθατε στο τραπέζι των Καντέ.
Φαίνεται να είναι στρωμένο για το κυριακάτικο βραδινό.
Σε λίγες ώρες, όμως, το φαγητό δεν θα σερβιριστεί στο σαλόνι,
αλλά σε άστεγους μετανάστες.
Η Μεγάλη Πρόκληση αναρτήθηκε στο Facebook απ' τον Μαλίκ,
κάτοικο Σαρσέλ, σοκαρισμένο από τα δεινά των προσφύγων.
Όλοι μπορούν.
Πρώτον, είμαστε άνθρωποι. Δεύτερον, έχουμε γονείς μετανάστες.
Τρίτον, βοηθάμε τον γείτονα.
Το λέει κάθε ιερό βιβλίο.
Η Πρόκληση θα συνεχιστεί και σ' άλλες γειτονιές,
έτοιμες να πάρουν τη σκυτάλη.
Από Βαλ ντε Μαρν μέχρι Βαλ ντ' Ουάζ.
Από σας εξαρτάται τώρα.
Ο κόσμος ακολούθησε, ήταν ενθουσιασμένος.
Αυτό είναι αλληλεγγύη.
Είμαστε σε μια από τις πιο φτωχές περιοχές της Γαλλίας.
Είναι όμως η πιο πλούσια.
Όχι από οικονομικής πλευράς, αλλά
σε επίπεδο αξιών, συντροφικότητας.
Αυτός είναι ο πλούτος μας.
Η φτώχεια μάς ενώνει.
Βοηθάμε ο ένας τον άλλον.
Η Μεγάλη Πρόκληση!
Είναι κανείς εδώ;
Ωραία, μια χαρά.
Πάμε.
Στρίψε.
Κάντε το με χαμόγελο.
Είναι για το γραφείο μας.
Πάμε.
Εδώ.
Ωραία!
Χρειαζόμαστε σφουγγαρίστρα.
Αυτό είναι μαραφέτι.
Δεν κάνει δουλειά.
Ο πατέρας μου δεν θα ενέκρινε.
Δεν καθαρίζει.
"Τι κάνεις εκεί;
Κοίτα να αστράφτει!
Θέλω να τρώω απ' το πάτωμα!"
Αυτό θα έλεγε.
Είσαι τρελός.
Καθένας δίνει τον χρόνο του.
Δίνουμε ό,τι έχουμε από την τσέπη μας,
αλλά πρέπει να κινητοποιηθούμε, να κάνουμε περισσότερα.
Ουσιαστικά χρειαζόμαστε οικονομική και υλική βοήθεια...
ΔΙΑΝΟΜΗ ΣΥΣΣΙΤΙΩΝ
Αν ο κόσμος δώσει τώρα, αλλά δεν μπορεί να δώσει σε έναν μήνα,
δεν υπάρχει νόημα.
Χρειαζόμαστε 500 ευρώ το λιγότερο για συσσίτια.
Τι έχουμε σήμερα;
Χίλια πεντακόσια ευρώ.
Άρα, τρεις μήνες. Άρα, τον Μάρτιο έχουμε τελειώσει.
Γι' αυτό και η κατάστασή μας τώρα είναι τόσο...
-Είναι μια κατάσταση... -Επισφαλής.
Εγώ πιστεύω ότι είμαστε εξαρχής πολύ ντροπαλοί.
Έχουμε διανύσει πολύ δρόμο από τότε που πρωτοαρχίσαμε.
Τώρα είμαστε σε ένα στάδιο...
που δεν χρηματοδοτούμε πια από την τσέπη μας, πιστεύω.
Έχουμε ανθρώπους που μας στηρίζουν.
Πρέπει να ψάξουμε. Ο κόσμος θα δώσει.
Πρέπει να είμαστε περήφανοι και να μιλάμε για την κίνηση αλληλεγγύης.
Πρέπει να το διαδώσουμε, και εννοώ όσο ευρύτερα γίνεται.
Το Σαρσέλ είναι γνωστό...
για τις πρώτες κοινωνικές κατοικίες στη χώρα.
Μεγάλωσα σε αυτήν τη ζούγκλα.
ΕΓΚΑΤΑΛΕΙΜΜΕΝΟΙ ΑΠΟ ΤΙΣ ΑΡΧΕΣ
Έγιναν ταραχές εδώ το 2007.
Αστυνομικοί δέχτηκαν επιθέσεις, η πόλη λεηλατήθηκε.
Η σύγκρουση της μηχανής με επιβαίνοντες δύο εφήβους
και του περιπολικού ήταν πολύ σφοδρή.
Οι δύο νέοι δεν φορούσαν κράνος.
Ήταν τετελεσμένο για τους διασώστες.
Η γειτονιά τυλίχτηκε στις φλόγες αυτές τις έξι ώρες βίας.
Ήταν η πρώτη φορά που πυροβόλησαν αστυνομικούς με αληθινές σφαίρες.
Νέα νύχτα ταραχών στο Βιλιέ λε Μπελ.
Τραυματίστηκαν 82 αστυνομικοί, έξι εκ των οποίων σοβαρά.
Κάπως έτσι ήταν.
Με κατήγγειλαν στην αστυνομία τρεις μήνες μετά.
Κατηγορήθηκα ότι πυροβόλησα όργανα της τάξης...
και ότι επιχείρησα να σκοτώσω αστυνομικό.
Από την ελπίδα...
να γίνω ποδοσφαιριστής...
βρέθηκα σε μια τρύπα.
Και ξεκίνησε ο εφιάλτης.
Ένας εφιάλτης που διήρκεσε 29 μήνες, ήμουν 29 μήνες φυλακή...
στα 20 μου.
Σε μια από τις πιο δύσκολες φυλακές και με έναν χρόνο στην απομόνωση.
Ήμουν κλεισμένος σε ένα κελί εννιά τετραγωνικών, ολομόναχος.
Σκεφτόμουν ότι δεν υπάρχει δικαιοσύνη, ειρήνη.
Ένας αθώος στη φυλακή;
Δεν σήμαινε τίποτα για εκείνους.
Πέρασαν έξι μήνες. Νόμιζα ότι τελείωσε.
Πίστευα ότι καταστράφηκε η ζωή μου.
Είχα απελπιστεί.
Στον διάολο το σύστημα...
στον διάολο οι δικαστές, η αστυνομία.
Οι εισαγγελείς, στον διάολο όλα.
Γνώρισα έναν βιβλιοθηκάριο. Μου είπε...
"Ξέρω ότι είσαι οργισμένος, διάβασε αυτό το βιβλίο".
Δεν ήταν το φόρτε μου το διάβασμα. Δεν ήθελα να διαβάζω.
Τα βιβλία λένε μπούρδες.
Μου είπε "Θα δεις, διάβασέ το αυτό, θα σ' αρέσει".
Ρότζερ ΜακΓκόουεν.
Μηνύματα Ζωής από Μελλοθάνατους.
Άρχισα να το διαβάζω. Μια σελίδα στην αρχή, μετά κι άλλη.
Ήταν ενδιαφέρον. Σχεδόν καταβρόχθισα το βιβλίο.
Το διάβαζα, το ξαναδιάβαζα, άρχισα να το καταβροχθίζω.
Τόσοι άνθρωποι φυλακισμένοι άδικα...
να εκτίουν τεράστιες ποινές.
Αυτό που με σημάδεψε...
ήταν που διάβασα για τον Νέλσον Μαντέλα.
Μετά 27 χρόνια φυλακής, ήταν ακόμα όρθιος κι έτοιμος για διαπραγμάτευση.
Ήθελε να το πετύχει.
Άφησε κάποια πράγματα στην άκρη και μίλησε η καρδιά.
Η ΜΕΓΑΛΗ ΠΡΟΚΛΗΣΗ
Τα μπολ!
Τα χρειάζεσαι;
Τι χρειάζεσαι;
Έλα, βάλε και ρύζι μαζί.
Βάλ' το εδώ, να μείνει ζεστό.
Σας ευχαριστούμε όλους.
Ευχαριστούμε για τη συνεισφορά σας σήμερα.
Κάνατε μια πάρα πολύ καλή δουλειά.
Ποιος είναι ο σκοπός σήμερα;
Να κινητοποιηθούμε για να μοιράσουμε αυτά που φτιάξαμε
σε άστεγους που είναι σε ανάγκη.
Ευχαριστούμε εσάς,
εμάς... Ας συνεχίσουμε την περιπέτεια.
Σαλάμ αλέκουμ.
Καλημέρα! Ευχαριστούμε πολύ! Ευχαριστούμε!
-Θα τα αφήσω εδώ. -Ευχαριστώ.
Πώς ήρθες εδώ;
Την πρώτη φορά ήρθα από τη Σομαλία.
Έχει πολλά προβλήματα η Σομαλία. Έχει πολλές διαμάχες η Σομαλία.
Η αστυνομία δεν μπορεί να με βοηθήσει, δεν έχω σπίτι, ζωή.
Οι άνθρωποι αυτοί πεθαίνουν.
Πόσους ανθρώπους βλέπετε εδώ; Πόσους; Είναι πάρα πολλοί.
Σήμερα δεν θα πιω...
Πεινάω.
Έχω μόνο αυτό το ρούχο.
Δεν έχω τίποτα.
ΠΟΡΤ ΝΤ' ΟΜΠΕΡΒΙΛΙΕ
Λέει ότι οι μετανάστες από Σουδάν,
από την Παλαιστίνη, το Ιράκ, έχουν όλοι λόγο να βρίσκονται εδώ.
Ίσως φοβούνται ή έχουν χάσει τα ανθρώπινα δικαιώματά τους.
Εκείνα είναι τα παιδιά της αδελφής της κι η αδελφή της.
Αυτά είναι τα δικά της.
Η αδελφή της.
Οι άντρες έμειναν πίσω.
-Τα παιδιά πάνε σχολείο; -Δεν πάνε σχολείο, δεν έχουν σπίτι.
Πόσο καιρό είναι εδώ;
Ζουν στον δρόμο εδώ και δύο μήνες.
Τα παιδιά δεν πάνε σχολείο.
Κοιμούνται εδώ.
Να σκεφτείς ότι πάνω από 600.000.000 παγκοσμίως ζουν με δύο δολάρια τη μέρα.
Η ΜΕΓΑΛΗ ΠΡΟΚΛΗΣΗ
Με δεδομένο αυτό,
το μήνυμα της Μεγάλης Πρόκλησης είναι να αναλάβουμε δράση.
Ανεξαρτήτως φυλής, θρησκείας, ό,τι κι αν είσαι,
κάνε κάτι, δράσε και θα σημάνει πολλά για την ανθρωπότητα.
30 ΜΕΡΕΣ ΠΡΙΝ ΓΥΡΙΣΤΕΙ ΤΟ ΒΙΝΤΕΟΚΛΙΠ
Η φτώχεια είναι αιτία κινητοποίησης εθελοντών παγκοσμίως.
Η βία κατά των γυναικών, επίσης.
Άλλη μια μάστιγα των κοινωνιών μας.
Οι γυναικοκτονίες.
ΠΑΜΕΛΑ ΡΙΟ ΝΤΕ ΤΖΑΝΕΪΡΟ, ΒΡΑΖΙΛΙΑ
Η Βραζιλία είναι από τις χειρότερα πληττόμενες χώρες.
Σε αυτήν την πραγματικότητα, οι γυναίκες ενώνουν τις δυνάμεις τους.
Είμαι η Παμέλα Κάστρο.
Γέννημα-θρέμμα Ρίο ντε Τζανέιρο.
Ως παιδί, η μητέρα μου με είχε γράψει σε μαθήματα ζωγραφικής.
Αργότερα, στην εφηβεία μου, άρχισα να κάνω γκράφιτι.
Είμαστε εδώ για συγκεκριμένο λόγο.
Τα εγκαίνια της τοιχογραφίας Ντοροριντάτζε.
Το γκράφιτι είναι μια σύλληψη και δημιουργία της Παμέλα Κάστρο.
Ας ακούσουμε, όμως, την ίδια. Το αξίζει.
Θα ήθελα να σας πω λίγο πώς συνέβησαν όλα αυτά.
Όταν ήμουν στην ηλικία πολλών κοριτσιών εδώ,
παντρεύτηκα.
Οπότε, είχα βιώσει ενδοοικογενειακή βία
και δεν ήθελα να περάσουν το ίδιο άλλες γυναίκες.
Οπότε, το 2006, όταν πέρασε ο νόμος Μαρία ντα Πένια
για τα δικαιώματα των γυναικών,
χρησιμοποίησα ό,τι είχα, τα γκράφιτι, την τέχνη μου, για να βοηθήσω γυναίκες.
Και έτσι, με τα χρόνια,
ιδρύσαμε το Δίκτυο ΝΑΜΙ,
ώστε να προωθούμε μέσα από σχολεία και κοινότητες τον νόμο Μαρία ντα Πένια.
Το Ντοροριντάτζε.
Πώς προέκυψε η ιδέα, τι αντιπροσωπεύει για σένα;
Ακούμε ήδη πολλά για την αδελφότητα,
την ένωση και αμοιβαία στήριξη μεταξύ γυναικών.
Το γκράφιτι Ντοροριντάτζε είναι μια ιδέα
για τον πόνο που γεννά ο σωβινισμός, για τον πόνο που γεννά ο ρατσισμός.
Οπότε, είναι κάτι που άγγιξε όλες τις γυναίκες.
Γυναίκες κάθε φυλής.
Έχουμε το Afrografitty, ένα εντελώς δωρεάν πρόγραμμα.
Oι γυναίκες μπορούν να κάνουν εγγραφή στην ιστοσελίδα
και να παρακολουθήσουν μαθήματα γκράφιτι για οκτώ μήνες
και να μάθουν για τα δικαιώματά τους
με διοργανωτές που ειδικεύονται σε αυτά τα θέματα.
ΣΙΩΠΗ ΣΗΜΑΙΝΕΙ ΣΥΝΑΙΝΕΣΗ
ΜΗΝ ΚΑΤΑΓΓΕΛΛΕΤΕ ΑΥΡΙΟ ΚΑΚΟΠΟΙΗΣΗ ΠΟΥ ΣΥΜΒΑΙΝΕΙ ΣΗΜΕΡΑ
Το γκράφιτι της Παμέλα Κάστρο
μπροστά στο αστυνομικό τμήμα είναι ένα δώρο για όλες μας.
Το γκράφιτι είναι ενδυναμωτικό.
Θα έλεγα ότι μας δυναμώνει.
Η Βραζιλία είναι πέμπτη στον κόσμο...
ΝΤΕΜΠΟΡΑ ΦΕΡΕΪΡΑ ΡΟΝΤΡΙΓΚΕΣ ΑΣΤΥΝΟΜΙΚΟΣ
...σε θανάτους γυναικών επειδή είναι γυναίκες.
Η Τατιάνα Σπίτσνερ βρέθηκε νεκρή στις 22 Ιουλίου.
Το υλικό από τις κάμερες ασφαλείας του πάρκινγκ δείχνει ότι ο δράστης
ήταν ο άντρας της, Λουίς Φελίπε Μανβάιλερ.
Oι κάμερες ασφαλείας δείχνουν έναν επιθετικό άντρα.
Η πάλη συνεχίζεται στο ασανσέρ.
Είκοσι πέντε λεπτά αφού εκείνη φτάνει στο διαμέρισμα,
πέφτει από το κτήριο.
Στις τρεις το πρωί, ο Λουίς Φελίπε εμφανίζεται στο ασανσέρ
να πηγαίνει το πτώμα της γυναίκας πίσω στο σπίτι.
Τέσσερα λεπτά αργότερα, ο ύποπτος φοράει άλλη μπλούζα
και καθαρίζει τα σημάδια από αίμα στο ασανσέρ.
Στις 03:00 το σκάει.
Είναι μια πατριαρχική κοινωνία, μια κοινωνία σεξιστών.
Με μισογύνηδες άντρες
και πάνω απ' όλα βίαιους ανθρώπους.
Έχω ακούσει να λένε "Tη χτυπάω, ναι, αλλά είναι γυναίκα μου".
Νιώθουν πως έχουν το δικαίωμα.
Η γυναίκα έπειτα από χρόνια θα αποφασίσει να πάει στην αστυνομία.
Έχω βιώσει ενδοοικογενειακή βία.
Πίστευα ότι ως γυναίκα σε έναν γάμο πρέπει να το υπομένω,
επειδή ήταν ήδη στην κουλτούρα της οικογένειάς μου,
της γειτονιάς μου, των κοντινών μου ανθρώπων.
Μέχρι που μια μέρα έκλεισε όλο το σπίτι,
ώστε να μην ακούει κανείς τι θα συνέβαινε.
Μετά έβαλε δυνατή μουσική
κι άρχισε να με χτυπάει.
Με χτύπησε, με γρονθοκόπησε, με κλότσησε.
Δεχόμουν επίθεση για περίπου δύο ώρες.
Κι η μητέρα του είδε, αλλά δεν με βοήθησε.
Είπε "Πρέπει να τη δείρεις που δεν έφτιαξε μεσημεριανό".
Σπούδαζα και δούλευα. Γυρνούσα σπίτι μόνο το βράδυ.
Για να μην υποπτευθεί κανείς ότι με είχε χτυπήσει,
μου αγόρασε έναν γύψο και τον έβαλε γύρω απ' το πόδι μου,
σαν να το είχα σπάσει.
Στην πραγματικότητα, όμως, ήταν για να μην μπορώ να το σκάσω.
Να μη φύγω απ' το σπίτι.
Οπότε, ήμουν καμιά βδομάδα κλειδωμένη στο σπίτι,
να αναρρώνω σιωπηλά
και να ελπίζω ότι σύντομα θα πάω στη μαμά μου.
Εκείνος είχε κινητό, εγώ όχι.
Μια μέρα ξέχασε το κινητό του στο σπίτι.
Η μάνα μου εμφανίστηκε την άλλη μέρα με δύο γεροδεμένους μαύρους.
Αφού συνέβη αυτό, άλλαξαν όλα.
Έκανα καταγγελία,
αλλά δεν υπήρξε αποτέλεσμα επειδή δεν υπήρχε ο νόμος Μαρία ντα Πένια.
Δεν έγινε κάτι.
Καταλάβατε;
ΓΥΝΑΙΚΕΣ ΘΥΜΑΤΑ ΕΝΔΟΟΙΚΟΓΕΝΕΙΑΚΗΣ ΒΙΑΣ ΚΑΛΕΣΤΕ 180 ΓΙΑ ΚΑΤΑΓΓΕΛΙΑ
Μπελ, βάλε μπόλικο χρώμα στην περιοχή.
Εκεί με την πρασινίλα.
Έχω πολύ ωραία νύχια.
Είμαι η μόνη καλλιτέχνιδα γκράφιτι με τέτοια νύχια, νομίζω.
Μπέμπελ, τι σκέφτεσαι να ζωγραφίσεις εδώ;
Μιας και είναι Εβδομάδα Πρόληψης Καρκίνου του Στήθους,
σκέφτομαι να κάνω μια γυναίκα
που δείχνει το στήθος της.
Μια γυναίκα που θα μοιάζει λίγο με μένα.
Τέλεια.
Γράφουμε τώρα, Μπέμπελ Μην τα θαλασσώσεις
Απλώς ζωγραφίζω Θέλω να με νιώσεις
Γυναίκες, καλλιτέχνιδες γκράφιτι είμαστε Και δεν χαριζόμαστε
Η Μπέμπελ από το γκέτο Με τις γυναίκες στην πρώτη γραμμή
Ηγεσία χρειαζόμαστε και πίστη πολλή
Αφιερωμένο αυτό σε όσους έχουν αφτιά
Το τραγούδι αυτό από την καρδιά
Η Μπέμπελ από το γκέτο ήρθε για να μείνει Με αγάπη προς όλους
Προσπάθησα να κάνω το μπιτ, αλλά είμαι πολύ κακή.
Στο Δίκτυο ΝΑΜΙ
δούλεψαν πολύ σκληρά για τη χειραφέτηση των γυναικών
και τώρα πολεμάμε να διατηρήσουμε τα δικαιώματά μας.
Τα δικαιώματά μας.
Είσαι μεγαλύτερη, ξέρεις πώς ήταν παλιά.
Ξέρω, ναι.
Όποτε υπήρχε βία,
μέσα στο σπίτι, δεν κάναμε καταγγελία.
Η αστυνομία, όμως, πάντα ρωτούσε "Τι έκανες;"
Με χτυπούσε, δηλαδή,
και η αστυνομία είχε το θράσος να ρωτά τι έκανα και με χτύπησε.
Είναι θεσμοθετημένος σωβινισμός.
Έτσι δημιούργησε τους άντρες η κοινωνία μας.
Και γι' αυτό δημιουργούμε μια διαφορετική κοινωνία.
Αυτό το έργο έκανε και η Μαριέλ.
Και γι' αυτό τη σκότωσαν. Που έδωσε φωνή σε αυτές τις γυναίκες.
Φοβάσαι όταν με ακούς να μιλάω γι' αυτά.
Παμέλα, δεν θέλω να πάθεις...
Μπορεί να συμβεί τίποτα κακό.
Κορίτσια, έχω υπάρξει μάρτυρας.
Ο κόσμος διαδήλωνε στις σχολικές συναντήσεις, στα πανεπιστήμια.
Αυτούς που μίλησαν για πράγματα που δεν τους άρεσαν
τους φωτογράφισαν, τους συνέλαβαν κι εξαφανίστηκαν.
Φτάσαμε όμως σε ένα σημείο...
Δεν το θέλω για τις κόρες μου.
Για τα δικαιώματα που έχουμε σήμερα,
έδωσαν μάχη πολλοί άνθρωποι και τώρα εξυμνούνται.
Δεν ξεκίνησα χτες. Πάνε δέκα χρόνια τώρα, το ξέρουν όλοι.
Δεν είναι όμορφα τα πράγματα, αυτό λέω. Δεν είναι όμορφα.
Γι' αυτό χρειαζόμαστε άτομα.
Θεέ μου! Και μόνο που το σκέφτομαι...
Δεν θα πάψω να δουλεύω.
Δεν φοβάμαι αν θα με σκοτώσουν αύριο,
επειδή πιστεύω
ότι είναι καλύτερο να ζεις ελεύθερα,
να μπορείς να εκφραστείς, να κάνεις αυτό που θέλεις,
να έχεις μια πλήρη ζωή...
απ' το να είσαι καταπιεσμένη χρόνια ολόκληρα.
ΑΓΩΝΙΣΟΥ ΟΠΩΣ Η ΜΑΡΙΕΛ ΦΡΑΝΚΟ
Σύντομα θα ήταν ώρα να πω στο συγκρότημα την ιδέα...
για το βιντεοκλίπ του "Αλληλεγγύη".
AFAQ ΝΕΑ ΥΟΡΚΗ, ΗΠΑ
Η Βραζιλία είναι σύμβολο της βίας κατά των γυναικών.
Πώς επηρεάζονται από αυτό οι πολιτισμικές μειονότητες;
ΝΕΑ ΥΟΡΚΗ-ΠΟΥΕΡΤΟ ΡΙΚΟ ΚΑΦΕ ΠΟΙΗΤΩΝ
Στο ίντερνετ...
συνάντησα ένα βίντεο από μια Αμερικανοσουδανή ποιήτρια,
θύμα φυλετικού διαχωρισμού.
Έθιγε το θέμα στα κείμενά της.
"Όταν είσαι μαύρη και μουσουλμάνα σε αυτήν την Αμερική...
είναι σαν να θάβεσαι δύο φορές.
Αφήνεσαι έξω από οποιαδήποτε συζήτηση σε αφορά.
Αμφισβητείται συνεχώς η ανθρωπιά σου.
Παλεύεις συνεχώς να σε δουν ως αυτό που είσαι.
Γίνεσαι αποδεκτή μόνο τμηματικά.
Οι μουσουλμάνοι είναι οι νέοι μαύροι, λένε.
Σαν να μην υπήρξα ποτέ.
Λες και είμαι απλώς μια σκιά στο προσευχητήριο
ή μια ρωγμή στην Καμπάνα της Ελευθερίας.
Ανάμεσα στην πίστη που επέλεξα και στο δέρμα που δεν επέλεξα.
Δεν μπορώ να είμαι μαύρη και Αραβίδα.
Δεν μπορώ να είμαι και τα δύο κι ευπρόσδεκτη.
Το Σάββατο...
μου είπαν ότι όλοι οι ισλαμιστές όπως εγώ, πρέπει να πηδήξουμε σε ποτάμι.
Την ίδια ώρα, μια άλλη χιτζάμπι με αποκαλεί σκλάβα.
Κουβαλάω μέσα μου
ό,τι είμαι και ό,τι έχω χάσει.
Σπίτι είναι όπου είμαι, λοιπόν.
Και ήρθα για να μείνω".
Είμαι η Αφάκ, οι φίλοι με λένε Φόφο.
Είμαι μια 22χρονη καλλιτέχνιδα, ακτιβίστρια, ποιήτρια, φωτογράφος
από οικογένεια προσφύγων.
Γεννήθηκα το 1996 στην Υεμένη.
Η οικογένειά μου
είναι απ' το Νταρφούρ του Σουδάν.
Και γεννήθηκα στην Υεμένη επειδή οι δικοί μου έπρεπε να φύγουν
από το Σουδάν.
Ο μπαμπάς μου μάχεται για την ειρήνη
και βρέθηκε μπλεγμένος εξαιτίας του ακτιβισμού του.
Στην Υεμένη υπήρχε εμφύλιος πόλεμος, οπότε από τις πρώτες μου μέρες εκεί
υπήρχε βία γύρω μου.
Και οι γονείς μου δεν το ήθελαν ούτε αυτό για μας
και έτσι καταλήξαμε στην Αμερική.
Η ζωή σε αυτήν την Αμερική
σημαίνει να πολεμάς τον ρατσισμό, την ισλαμοφοβία κάθε μέρα.
Χρησιμοποιώ την τέχνη και τον ακτιβισμό για να αποδομώ αυτά τα συστήματα,
να ακούγονται περιθωριοποιημένες φωνές και να πολεμώ τον φανατισμό γενικώς.
...συμβαίνουν πράγματα.
Είμαστε μέρος των εκδηλώσεων υπέρ των μουσουλμάνων σε όλη τη χώρα.
Και κινητοποιούμαστε όλοι από Νέα Υόρκη έως Ουάσιγκτον.
Γράφουμε ιστορία, αδέρφια μου.
Και αυτό που θα κάνουμε είναι να αλλάξουμε
τη ρότα της χώρας μας.
Βγαίνουμε στον δρόμο, στεκόμαστε περήφανοι
και λέμε δυνατά
ότι αρνούμαστε να αφήσουμε τις αμερικανικές αξίες μας
να καταπατηθούν.
Σωστά.
Γιατί είμαι ενεργή κατά του ρατσισμού,
κατά του φανατισμού, του σεξισμού;
Επειδή τα έχω βιώσει η ίδια.
Σπούδασα στο Πανεπιστήμιο της Αριζόνα.
Ήθελα πάντα να σπουδάσω Ανθρώπινα Δικαιώματα, ανέκαθεν το ήθελα.
Ούσα από το Νταρφούρ, από οικογένεια μεταναστών,
η πραγματικότητά μου όταν πήγα εκεί ήταν να έρθω αντιμέτωπη ως μαύρη
με τον χειρότερο ρατσισμό και ισλαμοφοβία στη ζωή μου.
Ήταν τόσες πολλές οι φορές που μου φώναξαν διάφορα,
που έγινε η πραγματικότητά μου, κάτι το φυσιολογικό για μένα.
Αυτή η θρησκεία...
Αυτή η θρησκεία είναι μια θρησκεία μίσους.
Είναι μια θρησκεία που σκοτώνει.
Το Ισλάμ σκοτώνει ανθρώπους!
Το Ισλάμ μισεί τους Εβραίους!
Είχα μια συνάντηση με την πρύτανη.
Κάποιοι περιθωριοποιημένοι φοιτητές, επειδή ήξεραν για τη συνάντηση,
ζήτησαν να μοιραστώ τι βιώναμε όλοι μας.
"Η ΑΛΗΘΕΙΑ ΧΤΥΠΑΕΙ ΜΕ ΜΑΝΙΑ".
Δεν δεχόμουν μόνο εγώ επίθεση.
Πολλοί φοιτητές ένιωθαν να κινδυνεύουν,
ιδίως οι γκέι και οι ιθαγενείς φοιτητές.
Κι εκείνη μου είπε
"Τα δέκα χρόνια που είμαι στο πανεπιστήμιο,
πρώτη φορά μου λένε αυτά τα πράγματα".
Αφού της είπα ότι έχω το βίντεο του άντρα που μου φωνάζει,
εκείνη είπε "Αν είναι τόσο επικίνδυνα...
Ξέρω, είναι ζόρικα για την οικογένειά σου στην πατρίδα".
Εννοούσε το Σουδάν.
"Γιατί δεν επιστρέφεις;
Ίσως δεν ανήκεις σε αυτό το πανεπιστήμιο".
Εκεί ξεχείλισε το ποτήρι.
Επί δύο σχεδόν χρόνια μου έλεγαν ότι ήμουν ανεπιθύμητη.
Πληγώθηκα πάρα πολύ. Την άλλη μέρα
επέστρεψα στη Φιλαδέλφεια κι έκτοτε δεν έχω γυρίσει στην Αριζόνα.
Άφησα όλα μου τα υπάρχοντα.
Είπα ότι νίπτω τα χέρια μου από αυτό το μέρος.
ΚΕΝΤΡΟ ΦΩΤΟΓΡΑΦΙΚΩΝ ΤΕΧΝΩΝ ΦΙΛΑΔΕΛΦΕΙΑΣ
Αυτό είναι το Κέντρο Φωτογραφικών Τεχνών Φιλαδέλφειας.
Με βοήθησαν να καταλάβω
πώς να συνάδουν η ποίηση και η φωτογραφία μου.
-Εδώ είναι, σωστά; -Ναι.
Επιλέγω να παίρνω τη φωτογραφική και να τη στρέφω σε μένα,
ώστε να ανακτήσω την ταυτότητά μου.
Θέλω να δίνω στους ανθρώπους σαν εμένα
την ευκαιρία να βλέπουν ότι εκπροσωπούνται σωστά.
Όλα αυτά είναι συγκρουσιακά.
Το θέμα των φωτογραφιών ήταν η έννοια του βλέμματος.
Να σε κοιτάνε στα μάτια και να βλέπουν ότι είσαι άνθρωπος.
Πρωτοξεκίνησα τη φωτογραφία το 2015.
Πήγα στο Νταρφούρ πρώτη φορά μετά από δέκα χρόνια.
Αυτή η δικτατορία ευθύνεται
για τους θανάτους τόσων πολλών μελών της οικογένειάς μου.
Η γενοκτονία στο Νταρφούρ είναι κάτι που έχω δει
από πρώτο χέρι.
Στα πέντε μου...
Η ΑΓΑΠΗ ΕΧΕΙ ΘΥΜΑΤΑ ΑΛΛΑ ΔΕΝ ΕΙΝΑΙ ΕΓΚΛΗΜΑ
πρωτοείδα βία από όπλα, αιμόφυρτο άνθρωπο.
Το 2015,
πήγα με μια κάμερα ώστε να τα απαθανατίσω όλα αυτά.
Να τραβήξω φωτογραφίες και να δείξω τι συνέβαινε.
Ένιωσα πως αν δεν τραβούσα φωτογραφίες της οικογένειάς μου
και των προσφύγων στους καταυλισμούς,
ο κόσμος θα έλεγε ότι δεν υπήρξαν ποτέ.
Κι αυτός είναι ο λόγος που γράφω την ποίησή μου
και τραβάω φωτογραφίες.
Για να μην αρνηθεί κανείς ποια είναι η αλήθεια.
20 ΜΕΡΕΣ ΠΡΙΝ ΓΥΡΙΣΤΕΙ ΤΟ ΒΙΝΤΕΟΚΛΙΠ "ΑΛΛΗΛΕΓΓΥΗ"
Η τέχνη παίζει σημαντικό ρόλο στον ακτιβισμό.
ΛΑΜΟΜΑΛΙ
ΠΑΡΙΣΙ, ΓΑΛΛΙΑ
Ο τίτλος "Αλληλεγγύη"
και το βιντεοκλίπ των Λαμομαλί
ήταν μια ευκαιρία να χυθεί φως στην αλληλεγγύη.
Άλλωστε...
μουσικοί κι ακτιβιστές έχουν τεράστια δύναμη.
Αυτός ο παλμός που κουβαλάνε μέσα τους...
και παλεύουν να τον εξαπλώσουν.
Σας ευχαριστούμε.
Οι Λαμομαλί κατ' εμέ πηγαίνουν
πέρα από τη μουσική.
Είμαστε σαν οικογένεια όσοι μετέχουμε σε αυτήν την πρωτοβουλία.
Όταν πρωτογνώρισα τον Ματιέ, μου μίλησε για τους Λαμομαλί.
Με ρώτησε "Γνωρίζεις τον Τουμάνι και τον Σιντίκι;"
Είπα "Ασφαλώς".
Η κόρα του πάντα μού έβγαζε πράγματα.
Μια μυστήρια ενέργεια μέσα μου, μου έφερνε δάκρυα.
Πιστεύω ότι η μουσική,
οι πραγματικοί καλλιτέχνες είναι θεραπευτές.
Και είναι οι πρώτοι που αρρωσταίνουν.
Προσπαθούν να θεραπεύονται και κάνοντάς το
θεραπεύουν και το πλήθος γύρω τους.
Κάποιοι άνθρωποι κλαίνε αμέσως, ενώ άλλοι...
Όλοι αντιδρούν σύμφωνα με την κατάστασή τους.
Είμαστε επιζήσαντες.
Η μουσική μάς συντηρεί.
Μας επιτρέπει να επιβιώνουμε, να μένουμε ζωντανοί.
Να έχουμε ελπίδα και πίστη όσο προχωράμε.
Οι αξίες που μοιραζόμαστε
μπορούν να ενωθούν και να μας βοηθήσουν να πορευτούμε.
Μαζί!
Όλοι μαζί!
Πέρα από τις καταστροφές Των βιογραφιών μας
Πάνω από τα τείχη Των ψεύτικων ζωών μας
Τραγουδήστε όλοι μαζί πιο δυνατά!
Δεν σας ακούω! Πιο δυνατά!
Η γνωριμία με τον Μαρά, την Αφάκ και την Παμέλα
με επηρέασε βαθιά.
Βλέποντας τη δράση τους, παρά τα εμπόδια και συχνά με περιορισμένα μέσα,
είχα εντυπωσιαστεί.
Έκαναν ό,τι μπορούσαν.
Έπρεπε κάπως να βοηθήσω.
Θέλοντας να αλλάξει τον κόσμο
Τον άλλαξε ο κόσμος
Σήμερα, χάρη στα κοινωνικά δίκτυα...
ένα βίντεο μπορεί να έχει εκατομμύρια θεάσεις.
Πολλές οργανώσεις βασίζονται σε αυτά τα μέσα.
Για το βιντεοκλίπ
πρότεινα την αντικατάσταση μουσικών των Λαμομαλί...
με τον Μαρά, την Αφάκ, την Παμέλα...
και άλλους ακτιβιστές.
Είμαι μέσα. Είναι καλή ιδέα.
-Πρέπει να μιλήσεις... -Με τους άλλους, ναι.
Στον Τουμανί και τους άλλους.
Με κάθε νέο εγχείρημα...
προκύπτει το θέμα της ανταπόκρισης.
Η απόρριψη...
η αποδοχή του σκοπού.
ΜΠΑΜΑΚΟ, ΜΑΛΙ
Ο Τουμανί Ντιαμπατέ και ο γιος του ο Σιντικί
έχουν κεντρικό πολιτιστικό ρόλο στο Μάλι.
Μια από τις πιο φτωχές χώρες.
ΣΙΝΤΙΚΙ ΝΤΙΑΜΠΑΤΕ
ΤΟΥΜΑΝΙ ΝΤΙΑΜΠΑΤΕ
10 ΜΕΡΕΣ ΠΡΙΝ ΓΥΡΙΣΤΕΙ ΤΟ ΒΙΝΤΕΟΚΛΙΠ ΤΟΥ "ΑΛΛΗΛΕΓΓΥΗ"
Μου είπε ο Ματιέ στο τηλέφωνο για το κλιπ του "Αλληλεγγύη".
Πιστεύω ότι θα πρέπει να εκμεταλλευτούμε την ευκαιρία
και να βοηθήσουμε για τον αλμπινισμό.
Ο Σαλίφ Κεϊτά το κάνει με δικούς του πόρους.
Πρέπει να βοηθάμε ο ένας τον άλλον.
Είναι άνθρωποι σε ανάγκη
που βιώνουν την απόρριψη.
Είναι καίριο.
Είναι ένας ευγενής σκοπός.
Λάδι καρύδας.
Οξείδιο του ψευδαργύρου. Προστατεύει το δέρμα από τον ήλιο.
Είναι ένα σπιτικό αντηλιακό. Είναι πανεύκολο να φτιαχτεί.
Και προσθέτουμε αυτό;
Ευχαριστώ.
Και τι κάνουμε μετά;
-Το αφήνουμε να κρυώσει. -Το αφήνετε να κρυώσει.
-Προσθέτουμε κάτι άλλο μετά; -Όχι, αυτό ήταν.
Μπορείτε να δοκιμάσετε.
Πάνω στις τρίχες.
Να πάει παντού.
Χρειάζεστε προστασία.
Έτσι.
Ωραία.
Μαζευτήκαμε σήμερα
να μιλήσουμε για το ΑΜΡΑ.
Έχουν ενταχτεί νέα μέλη...
στον σύλλογο.
Πρώτος μας στόχος είναι να αφυπνίσουμε περισσότερο.
Βλέπουμε ακόμα γονείς να εγκαταλείπουν παιδιά με αλμπινισμό.
Άντρες απαρνούνται τις γυναίκες τους.
Θεωρούν ότι η γέννηση παιδιών με αλμπινισμό
είναι απόδειξη ότι εκείνες υπήρξαν άπιστες.
Όπως ξέρετε, εδώ στο Μάλι, οι άνθρωποι
πιστεύουν ακόμα ότι τα όργανα των αλμπίνων
είναι πηγή πλούτου.
Προσφάτως δολοφονήθηκε η αδερφή μας η Ραμάτα.
Στην πόλη Φανά, ο χρόνος σταμάτησε το βράδυ του Σαββάτου.
Ένα πεντάχρονο κορίτσι, η Ραμάτα, απήχθη.
Την άρπαξαν ενώ κοιμόταν δίπλα στη μητέρα της.
Το κορίτσι βρέθηκε 150 μέτρα από το σπίτι της,
αποκεφαλισμένο και εκσπλαχνισμένο.
Συμβαίνει πάντα προς τις εκλογές.
Σύμφωνα με κάποιες δοξασίες, τα όργανα των αλμπίνων
φέρνουν πλούτο, κοινωνική ανέλιξη και πολιτική επιτυχία.
Επιμένω σε αυτό. Μέχρι και σήμερα ο αλμπινισμός παραμένει παρεξηγημένος.
Είστε όλοι ευπρόσδεκτοι.
Ας ενώσουμε, λοιπόν, τις φωνές μας
για να καταλάβουν όσοι ακόμα αδυνατούν
ότι ο αλμπινισμός δεν είναι συμφορά.
Όταν ήμουν νέος...
ήταν δύσκολο να βρω δουλειά, ακόμα και να βρω σύζυγο.
Όποτε έκανα πρόταση, την απέρριπταν.
Ήμουν άνεργος και αλμπίνος.
Τελειώνω το λύκειο,
αλλά είχα δυσκολίες στο σχολείο.
Έχω πάρει κατεύθυνση επιστημών.
Είναι πολύ δύσκολο
να βλέπεις τις ασκήσεις που κάνουμε στον πίνακα.
Πάσχουμε όλοι από ανίατη μυωπία.
Ψάχνουμε πόρους
για να μπορούμε να αγοράζουμε γυαλιά μυωπίας για όλους.
Φτιάχνουμε και το δικό μας αντηλιακό.
Είναι πάρα πολύ ακριβό εδώ.
Πρέπει να το παραγγέλνουμε.
ΜΠΡΟΥΛΑΪ ΜΠΑΜΑΚΟ, ΜΑΛΙ
Αν παντρευτείς νωρίς, είναι ένα άλλο θέμα.
Αν παντρευτείς νωρίς,
Θεού θέλοντος, αποκτάς και παιδιά νωρίς.
Πριν το παιδί αυτό γίνει ενήλικας,
έχεις χρόνο να προετοιμαστείς για το μέλλον του.
Γι' αυτό ήθελα να παντρευτώ νωρίς, αλλά δεν μπορούσα.
Οι γονείς με απέρριπταν επειδή ήμουν αλμπίνος.
Λέγοντας ότι δεν μπορώ να δουλέψω στον ήλιο,
ότι είμαι φτωχός.
Κανείς, όμως, δεν ξεφεύγει από τη μοίρα του.
Αυτό που θέλω για μας τους αλμπίνους είναι να ενωθούμε,
να ευαισθητοποιήσουμε για τον σκοπό μας και να κερδίσουμε υποστήριξη
ώστε να ενταχτούμε στην κοινωνία και να αφήσουμε πίσω τον γολγοθά.
Για να αναδείξουν τις πράξεις τους,
ο Μπρουλάι, η Αφάκ, η Παμέλα και ο Μαρά
συμφώνησαν να πρωταγωνιστήσουν στο βίντεο.
Το γύρισμα αποδείχτηκε μεγάλη πρόκληση.
Ελπίζαμε να συγκεντρώσουμε εκατοντάδες κόσμο σε Βραζιλία, Γαλλία, ΗΠΑ, Μάλι.
Να κάνουμε ένα κίνημα.
ΠΩΣ ΔΗΜΙΟΥΡΓΕΙΣ ΕΝΑ ΚΙΝΗΜΑ;
Μιλάμε πολύ για την ηγεσία και πώς γίνεται ένα κίνημα.
Ένας ηγέτης πρέπει να έχει τα κότσια να χλευαστεί.
Αυτό που κάνει, όμως, ακολουθείται εύκολα. Να ο πρώτος ακόλουθος με καίριο ρόλο.
Να δείξει στους άλλους τον τρόπο.
Έρχονται, λοιπόν, δύο άνθρωποι και αμέσως μετά άλλοι τρεις.
Έχουμε δυναμική τώρα. Είναι το σημείο καμπής.
Έχουμε κίνημα τώρα.
Στο επόμενο λεπτό θα δείτε όλους αυτούς που προτιμούν το πλήθος,
επειδή θα χλευάζονταν που δεν το ακολούθησαν.
Έτσι κάνεις κίνημα, λοιπόν.
ΦΑΒΕΛΑ ΜΠΑΜΠΙΛΟΝΙΑ ΡΙΟ ΝΤΕ ΤΖΑΝΕΪΡΟ, ΒΡΑΖΙΛΙΑ
Στη φαβέλα όπου θα γυρίζαμε το βίντεο...
οι εντάσεις ήταν συχνό φαινόμενο.
Είχαν προηγηθεί πυροβολισμοί μεταξύ ανταγωνιστριών συμμοριών
και της αστυνομίας.
Οι κάτοικοι δεν έβγαιναν έξω.
Αυτοί οι θάνατοι καταλήγουν να αγχώνουν τους κατοίκους.
Οι κάτοικοι δεν θέλουν ανάμιξη,
ιδίως επειδή κάποιοι από τους νεκρούς ήταν αθώοι.
Πιστεύεις ότι θα βγει ο κόσμος στον δρόμο με αυτήν την ένταση;
Δεν μπορώ να το υποσχεθώ, αλλά θα προσπαθήσουμε.
Η Παμέλα θα φέρει την τέχνη της, τον ακτιβισμό, τον φεμινισμό της.
Είναι ένα κίνημα που φέρνει χαρά στην κοινότητα.
Ο κόσμος μπορεί να βγει ελεύθερα
και να συνεχίσει να ζει με τον τρόπο που θέλουμε να ζει.
Ελεύθερος και να μπορεί να κυκλοφορεί ήρεμος.
Του δίνεται αυτή η δυνατότητα.
Θα είναι υπέροχα.
Ευτυχώς, μπορέσαμε να βασιστούμε στη βοήθεια οργανώσεων
για να έρθουν όλο και πιο πολλοί συμμετέχοντες.
Γεια σας.
ΡΑΔΙΟ ΤΖΕΚΑΦΟ
Ενθαρρύνω όλον τον κόσμο να έρθει κοντά μας,
να μας στηρίξει, να μας βοηθήσει
και να το κάνει όλο αυτό ένα υπέροχο γεγονός.
Χρειαζόμαστε τη στήριξή σας, έστω και μικρή.
Σε λίγο γυρίζουμε το βιντεοκλίπ του "Αλληλεγγύη".
Τι γίνεται; Καλώς την.
Ελάτε, για πάμε! Να κινητοποιηθούμε!
Ας ξυπνήσουμε, Μπαϊάνα!
Ελάτε, θα βγούμε στην τηλεόραση!
Γυρίζουμε βιντεοκλίπ!
Είναι για την αλληλεγγύη
ανάμεσα σε αλμπίνους και μη στο Μάλι, την Αφρική και όλον τον κόσμο.
Ζήτω η αλληλεγγύη!
Στο Παρίσι, όσο προετοιμαζόμασταν για το γύρισμα...
τα μέσα έκαναν ρεπορτάζ για τον ρατσισμό κατά των Ασιατών.
Η κινέζικη κοινότητα στο Ομπερβιλιέ συγκεντρώθηκε σήμερα
για να τιμήσει τη μνήμη του Ζανγκ Σαολίν, ενός 49χρονου ράφτη
που δολοφονήθηκε στον δρόμο.
Τον χτύπησαν και τον λήστεψαν για μια τσάντα.
Τον θάνατό του διαδέχτηκε κύμα αλληλεγγύης.
Επιχειρηματίες θύματα στερεοτύπων,
καθώς θεωρούνται εύποροι άνθρωποι που περιφέρονται με ρευστό.
ΑΣΦΑΛΕΙΑ ΓΙΑ ΟΛΟΥΣ
Η αδικία συνεχίζει,
όπως κι ο ρατσισμός κατά Ασιατών.
ΤΑΜΑΡΑ ΟΜΠΕΡΒΙΛΙΕ, ΓΑΛΛΙΑ
Είναι μια μακρά πορεία, μια μεγάλη μάχη.
Είχαμε πολύ λίγο χρόνο.
Θέλαμε όμως να πάρουμε την Ταμάρα και τον σύλλογό της για να συζητήσουμε.
ΜΙΑ ΜΕΡΑ ΠΡΙΝ ΓΥΡΙΣΤΕΙ ΤΟ ΒΙΝΤΕΟΚΛΙΠ ΤΟΥ "ΑΛΛΗΛΕΓΓΥΗ"
Η ιδέα του βιντεοκλίπ είναι απλή. Στεκόμαστε δίπλα στους επικεφαλής.
Την Ταμάρα και τον Ατιέν. Θα παίζει μουσική.
Ο στόχος είναι να γιορτάσουμε, να χορέψουμε, να φέρουμε κόσμο.
Εντάξει;
Ευχαριστούμε όλους όσοι ήρθαν
και για τη στήριξη του σκοπού της κινέζικης κοινότητας στη Γαλλία.
Είμαστε θύματα ρατσισμού.
Ο πατέρας του Ατιέν δολοφονήθηκε στο Ομπερβιλιέ.
Ευχαριστούμε για την αλληλεγγύη.
Σας χρειαζόμαστε.
Ξεκινάμε γύρισμα.
Γυρίζουμε τώρα.
Γυρίζουμε!
Θέλω χαμόγελα από όλους!
Όλοι χαμόγελα και τα χέρια ψηλά!
Όλοι μαζί!
Ελάτε, παιδιά, περπατάτε.
Περπατάτε!
Περισσότερη κίνηση. Ντινέι, μπροστά.
Έλα πιο μπροστά. Χορεύουμε!
Παμέλα, περισσότερη κίνηση. Αφέσου, χόρευε με τον ήχο.
Ελάτε κι εσείς στο κτήριο! Πάμε!
Αλληλεγγύη!
Είσαι ο φίλος μου εσύ
Η ψυχή του Μάλι
Για εσένα, φίλε μου, εσύ
Ψυχή του Μάλι
Είσαι ο φίλος μου εσύ
Ψυχή του Μάλι
Διπλή, διπλή ψευδαίσθηση Νιώθω βαθιά σύγχυση
Στη βόλτα μου στο έθνος έλα Το ένστικτό μου ακολούθα
Η ΜΕΓΑΛΗ ΠΡΟΚΛΗΣΗ
Σταμάτα και κάνε μια βόλτα Την ομορφιά γύρω κοίτα
Το κεφάλι μου στα σύννεφα ψηλά πάει
Η καρδιά μου τον ρυθμό κάτω ακολουθεί
Σταμάτα και τραγούδα κι άλλο Λίγη αγάπη για να νιώσεις
Σταμάτα και για άλλους τραγούδα Σταμάτα και αγάπα
Η ψυχή μου στο Μάλι
Τραγουδάμε
Χορεύουμε
Κουνιόμαστε
Μιλάμε
Η ψυχή του Μάλι
Ψυχή του Μάλι
ΕΙΜΑΣΤΕ ΕΝΑ
Αλληλεγγύη
ΑΛΛΗΛΕΓΓΥΗ
Αλληλεγγύη
Για τι διάολο παλεύουμε;
Αλληλεγγύη
Για τι διάολο παλεύουμε;
Αλληλεγγύη
Για τι διάολο παλεύουμε;
Αλληλεγγύη
ΦΟΦΟ ΜΑΧΜΟΥΝΤ
-Ναι; -Φοφό;
Γεια!
Πώς είσαι;
Μια χαρά.
Σκέφτομαι το γύρισμα,
είχε πολλή πλάκα.
Είδε η οικογένειά σου το βιντεοκλίπ;
Ναι, και δεν μπορούν να πάψουν να τραγουδούν το τραγούδι.
Φοφό, σου τηλεφωνώ επειδή έχω μια ιδέα.
Μετά το γύρισμα, η ομάδα κι εγώ θέλαμε να βρούμε έναν τρόπο να σε βοηθήσουμε.
Εδώ στη Γαλλία, υπάρχει μια ΜΚΟ έτοιμη να σε συναντήσει.
Για να βρεθεί τρόπος να βοηθήσουν εσένα και τους άλλους στο βιντεοκλίπ
με τις μη κερδοσκοπικές οργανώσεις σας,
μπορείς να έρθεις τις επόμενες μέρες;
Θα έρθω στο Παρίσι;
Δώσε μου μια ώρα.
ΕΞΟΔΟΣ ΤΕΣΣΕΡΑ-ΕΠΙΠΕΔΟ ΑΦΙΞΕΩΝ
ΚΑΛΩΣ ΗΡΘΑΤΕ ΣΤΟ ΠΑΡΙΣΙ
Πώς είσαι;
Καλώς ήρθατε.
Τι ωραία! Πώς είσαι; Καλά;
-Η πρώτη σου φορά εδώ; -Ναι.
Λέει ότι έχει κρύο.
Αλήθεια;
"Αν η αγάπη μου σε προσβάλλει, άντε αγαπήσου.
Κι αν η αγάπη μου σε προσβάλλει, δεν λυπάμαι.
Κι αν η αγάπη μου σε προσβάλλει, δεν θα πεθάνει".
-Αυτό ήταν. -Ωραίο!
Τέλεια.
Θα διαβάσω κι εγώ.
"Πετάω σαν πεταλούδα.
Τσιμπάω σαν μέλισσα".
Όχι, δεν αστειεύομαι.
Οι λέξεις παρέχουν...
ένα άνοιγμα στον κόσμο.
Κατέχει πλήρως αυτήν την τέχνη.
Πολύ σεβαστή τέχνη.
Και το βιβλίο σου;
Μα, ναι, μας είπε γι' αυτό.
Λέει για την ιστορία μου.
Ο τίτλος είναι Θεωρούμενος Ένοχος.
Ήμουν 29 μήνες φυλακή
πριν από τη δίκη που κράτησε 15 μέρες.
Ζήτησαν κάθειρξη 15 ετών.
Και αθωώθηκα.
Για κάθε κατηγορία.
Πώς είναι ο τίτλος;
Θεωρούμενος Ένοχος.
Λέει για την εικασία, την κρίση από την εμφάνιση,
αυτού που αντιπροσωπεύουμε και όχι από γεγονότα.
Το ίδιο ισχύει για τους Ασιάτες.
Ο κόσμος μας έχει για πλούσιους, ότι κουβαλάμε ρευστό.
-Δεν ισχύει. -Καθόλου.
Η προκατάληψη σκοτώνει. Καταστρέφει ζωές.
Ακριβώς.
Και στη Γαλλία και στις ΗΠΑ,
το σωφρονιστικό σύστημα είναι διεφθαρμένο
και συχνά θίγει δυσανάλογα τους έγχρωμους.
Το έχω παρατηρήσει αυτό.
Και δεν υπάρχουν στοιχεία που να αποδεικνύουν
ότι είναι πιο επιρρεπείς στο έγκλημα.
Ασφαλώς.
Στο ταξίδι μου...
με βοήθησε η Ashoka.
Μια διεθνής ΜΚΟ που βοηθάει οικονομικούς επιχειρηματίες.
Στήριξαν το δίκτυό μου.
Ήξερα ότι η συνάντηση θα ωφελούσε και τους ακτιβιστές.
ASHOKA ΠΑΡΙΣΙ, ΓΑΛΛΙΑ
Η Ashoka είναι μια διεθνής ΜΚΟ
και είναι το πρώτο δίκτυο πρωτοπόρων
που προσπαθεί να στηρίξει ή να εξελίξει το οικοσύστημα κοινωνικής καινοτομίας
ώστε να ανταποκριθούμε σε όλες τις αλλαγές της κοινωνίας μας.
Δίνουμε κεφάλαιο στους κοινωνικούς επιχειρηματίες,
παρέχουμε τις γνώσεις, διασυνδέουμε με μέντορες.
Διασυνδέουμε τους επιχειρηματίες μεταξύ τους.
Είναι δύσκολο να δίνουμε από την τσέπη μας.
Και πρέπει να στηρίξουμε σε επίπεδο υποδομών, επιμελητείας,
σε επίπεδο οικονομικό και στρατηγικής.
Χρειαζόμαστε στήριξη για να παίρνουμε αντηλιακά και γυαλιά.
Η ΜΚΟ μας δημιουργήθηκε πριν από οκτώ χρόνια.
Ακριβώς.
Δεν έχουμε όμως λάβει σημαντική στήριξη.
Ελπίζουμε ότι ήρθε η ώρα.
Δεν έχουμε τον χώρο να μεγαλώνουμε με το εγχείρημα
διότι δεν έχουμε χώρο για τα υλικά μας.
Δεν έχουμε τον χώρο να βάλουμε τον κόσμο να δουλέψει.
Γι' αυτό πρέπει να αρχίσουμε από την κατασκευή.
Έτσι θα φέρουμε τον δεύτερο και τον τρίτο όροφο σπίτι μας.
Θέλω να καταλάβουν οι συμπατριώτες μας ότι μπορείς να είσαι και Κινέζος
και Γάλλος.
Όταν δεν μιλάς γαλλικά, δυσκολεύεσαι με τον νόμο.
Όταν δεν μιλάς γαλλικά, είναι δύσκολο να πας στην αστυνομία.
Δεν έχουμε τα εργαλεία.
Θα ήθελα να συνεχίσω να αλλάζω αντιλήψεις,
να συνεχίσω να αλλάζω τη ρίζα του ρατσισμού, του φανατισμού.
Θα ήθελα...
να γίνω καλύτερη ακτιβίστρια,
κάνοντας τους ανθρώπους να μάθουν
από ανθρώπους που κάνουν ό,τι κάνω εγώ περισσότερο καιρό.
Έχουμε χιλιάδες τρόπους να το κάνουμε αυτό,
θα πρέπει να διαλέξεις.
Ίσως μιλώντας με άλλους που έκαναν αυτήν την επιλογή.
Ίσως σε βοηθήσει να βρεις τον τρόπο που θες να γίνει.
Ευχαριστώ!
Γεια!
Ναι;
-Πώς είστε όλοι; -Καλά είμαστε.
-Εσύ; -Καλά είμαι.
-Τα κατάφερες; -Ναι, μια χαρά.
Μην ξεχνάς να ρωτάς για αντηλιακό όταν μιλάς μαζί τους.
Τους είπα για το αντηλιακό και για αγορά ενός μηχανήματος παραγωγής του.
Ωραία. Και οι άλλοι;
Είναι μια χαρά.
Είναι όλοι τους πολύ καλοί.
Αλλά υπάρχει μια γυναίκα από το Σουδάν που ξεχωρίζω.
Μπράβο!
Αν είχαμε περάσει περισσότερο χρόνο μαζί, θα την είχα παντρευτεί.
Χριστέ μου!
Δουλεύεις εκεί ή φλερτάρεις;
Και τα δύο. Θα μου άρεσε να βρω και σύζυγο.
Και οι λευκές;
Δεν έχουν τον χρόνο.
Καλές είναι, αλλά βιάζονται.
Αλήθεια είναι.
Πάνε νωρίς στη δουλειά, μηδέν χρόνος για κουτσομπολιό.
Ξυπνάνε πριν από τον μουεζίνη.
Είναι αφημένες.
Αμινάτα...
τα λέμε.
Περισσότερα την άλλη βδομάδα.
Σου κάνει καλό!
Είναι υγιεινό.
Καλή όρεξη.
Ταμάρα, η δική σου γνώμη από τη μέρα του γυρίσματος για το βιντεοκλίπ;
Με την ομάδα;
Το πρώτο πλάνο γυρίστηκε στην κινέζικη συνοικία.
Με εντυπωσίασαν οι επιπλέον, οι πραγματικοί πρωταγωνιστές.
Χόρευαν, έφερναν χαρά.
Ήμασταν χίλιοι άνθρωποι εκεί.
-Φοβερό! -Καταπληκτικό.
Δεν μ' αρέσει να χορεύω, αλλά έπρεπε.
Η ατμόσφαιρα ζεστάθηκε, ήταν φοβερό.
Όλη αυτή η ομαδικότητα προκύπτει από την αλληλεγγύη.
Η λέξη "αλληλεγγύη" είναι δυνατή. Είναι ο στόχος μας.
Αυτό που θυμάμαι εγώ από τη μέρα του γυρίσματος
είναι όλη αυτή η ένταση και μετά που χαλάρωσα.
Χόρεψα με πολύ κόσμο.
Ήταν δύσκολο για μένα να σπάσω αυτό το φράγμα.
Το βιντεοκλίπ είναι για την αλληλεγγύη.
Οι κόσμος συνέπασχε μαζί μας
κι έπρεπε να ξεπεράσουμε ένα εμπόδιο του αποικισμού.
Υπάρχουν πολλά εμπόδια
κατά Ευρωπαίων και Αμερικανών
που επιβάλλουν την κουλτούρα τους.
Οπότε, το να έχεις έναν παρείσακτο να σου λέει...
"Κάν' το εδώ, πήγαινε και ηχογράφησε εκείνο"...
"Άντε στον διάολο, σκύλα, που θαρρείς ότι είσαι το αφεντικό".
Αυτή είναι η άποψή μας για τα θέματα αποικισμού.
Το γεγονός ότι ήρθα και συμμετείχα σημαίνει πολλά.
Οι λευκοί συνήθως δεν θα κάνουν παρέα μαζί μας.
-Είστε κι οι τρεις στο κλιπ; -Όχι μαζί τους.
Ήμουν στη Βραζιλία εγώ.
Όχι στη Βραζιλία.
Έλα τώρα.
Ήσουν στο Σαρσέλ.
-Στον θρόνο του. -Σωστά.
Έχω μια εικόνα των "αγροίκων", ας το πούμε έτσι.
Θα σας απέφευγα στον δρόμο.
Αλλά έχετε πολύ μεγάλη καρδιά.
Αλληλεγγύη!
Εμπιστευτείτε με.
Ακολουθήστε κι εμπιστευτείτε.
-Θα βγούμε; -Θα βγούμε.
-Να πάρουμε τα παλτά μας; -Ναι.
-Τα διαβατήρια; -Όχι.
Ο Γκρεγκ Ζλαπ!
Ο Ιμπραήμ Μααλούφ!
Σας έχουμε μια έκπληξη.
Είδατε το "Αλληλεγγύη", έτσι;
Ναι!
Καλέσαμε ακτιβιστές, εξαιρετικούς ανθρώπους.
Τους φέραμε εδώ στο Παρίσι απόψε. Ακούστε, λοιπόν.
Δεν το ξέρουν ότι πρόκειται να βγουν στη σκηνή.
Είναι έκπληξη.
Θέλω από σας να τραγουδάτε "Αλληλεγγύη".
Πολύ απαλά στην αρχή.
Πρώτα, όμως, απόλυτη ησυχία.
Αλληλεγγύη
Πάμε!
Αλληλεγγύη
Ξέρω την ελευθερία, την αγάπη και τι πρεσβεύω πολύ καλά
Πώς γίνεται να μην το ξέρει όπως εγώ;
Για τι διάολο παλεύουν;
Τώρα ο άντρας με το σχέδιο Μας χωρίζει κι άλλο
Όμως δεν ξέρει
Σε ξένη καρδιά δεν κάνεις κουμάντο
Την αγάπη από κάτω Δεν μπορείς να σκοτώσεις
Αλληλεγγύη
Την ελπίδα έδεσα Στην αρχή της ζωής μου
Πυρσούς φύτεψα Στην άκρη της νύχτας
Αλληλεγγύη
Όλοι μαζί!
Πάμε όλοι μαζί!
Αλληλεγγύη
Για την αγάπη!
Ευχαριστώ, Μπερσί!
Ευχαριστούμε!
Ευχαριστούμε πολύ!
Ευχαριστούμε.
Σήμερα...
νιώθουμε ότι όλα καταρρέουν.
Προς τα πού πορευόμαστε;
Είναι το τέλος μιας εποχής.
Μπροστά σε μια λευκή σελίδα.
Σε όλον τον κόσμο...
διάφορα κινήματα βρίσκουν νέους τρόπους να καταναλώνουμε...
να μιλάμε...
να ανακατανέμουμε...
να προστατεύουμε τον πλανήτη.
Η επιθυμία για αλλαγή ενέχει ελπίδα και αλληλεγγύη.
Μπορεί να οδηγήσει και σε μίσος και βία.
Μπροστά σε αυτές τις απειλές,
κάποιοι όπως ο Μαρά, η Παμέλα, η Αφάκ, ο Μπρουλάι και η Ταμάρα δρουν.
Το να δεχτούμε την κοινή μας ανθρώπινη φύση και μοίρα
είναι προϋπόθεση για την επιβίωση.
Είναι μια μεγάλη πρόκληση των καιρών μας.
ΔΙΑΛΟΓΙΣΜΟΣ ΓΙΑ ΤΟ ΚΛΙΜΑ
Αυτή η περιπέτεια μου έμαθε
ότι κάθε πράξη και κάθε λέξη μετράνε.
ΚΛΗΡΟΝΟΜΙΑ ΠΕΡΗΦΑΝΙΑΣ
Η ενέργεια της αλληλεγγύης είναι ισχυρή και ζωτική.
ΣΩΣΤΕ ΤΗ ΓΗ
Για να αναδυθεί η αλληλεγγύη,
παραμένει ένα ερώτημα.
Τώρα που έχουμε επίγνωση, είμαστε έτοιμοι να περάσουμε στην πράξη;
UNESCO-ΕΚΠΑΙΔΕΥΤΙΚΗ ΕΠΙΣΤΗΜΟΝΙΚΗ ΚΑΙ ΠΟΛΙΤΙΣΤΙΚΗ ΟΡΓΑΝΩΣΗ ΤΩΝ ΗΝΩΜΕΝΩΝ ΕΘΝΩΝ
G7-ΣΥΝΟΔΟΣ ΚΟΡΥΦΗΣ ΓΙΑ ΤΗΝ ΕΚΠΑΙΔΕΥΣΗ ΠΑΡΙΣΙ, ΓΑΛΛΙΑ
Γεια, Φοφό!
-Χαίρομαι που σε ξαναβλέπω! -Κι εγώ!
Υπάρχουν 500.000.000 αναλφάβητες γυναίκες στον κόσμο.
Διπλάσιες από τους άντρες.
ΕΜΑΝΟΥΕΛ ΜΑΚΡΟΝ ΠΡΟΕΔΡΟΣ ΓΑΛΛΙΑΣ
Πριν από το 2030 θα έχουν προστεθεί στην παιδεία 620.000.000 παιδιά.
Εκ των οποίων τα 450.000.000 στην Αφρική.
Ήμουν 11 ετών...
ΜΑΛΑΛΑ ΓΙΟΥΣΑΦΖΑΪ ΝΟΜΠΕΛ ΕΙΡΗΝΗΣ
...όταν πρωτομίλησα για τα κορίτσια που δεν πηγαίνουν σχολείο.
Οι Ταλιμπάν έμπαιναν στην κοιλάδα Σουάτ.
Μας πήραν την ειρήνη και απαγόρευσαν την μόρφωση των κοριτσιών.
Ήμουν 17 ετών όταν κέρδισα το Νόμπελ Ειρήνης.
Ζήτησα από κορίτσια από διάφορες χώρες να έρθουν στο Όσλο.
Κορίτσια που, όπως εγώ και εκατομμύρια άλλα, τους είχε απαγορευτεί η μόρφωση.
Ελπίζω να συνδράμετε και να επενδύσετε στη μόρφωση των κοριτσιών.
Σας ευχαριστώ.
Μια ποιήτρια και φωτογράφος...
Ποιος να το έλεγε ότι αυτή η περιπέτεια θα με οδηγούσε εδώ;
Ζει και διδάσκει στη Φιλαδέλφεια...
Απίστευτο...
-Παρακαλώ, υποδεχτείτε την Αφάκ Μαχμούντ. -Εγώ είμαι αυτή.
Πριν από κάποιες βδομάδες...
δολοφόνησαν την ξαδέλφη μου.
Όταν ήμουν μικρότερη...
κόντεψαν κι εμένα.
Έβλεπα το χωριό μου...
να γίνεται ένας εφιάλτης.
Απ' τον οποίον δεν μπορούσα να ξυπνήσω.
Έχω δει να πετάνε πτώματα μέσα στο ποτάμι...
επειδή τολμήσαμε να ζητήσουμε την ελευθερία να μάθουμε.
Επειδή συνεχίζουμε να το κάνουμε.
Όταν μιλάμε για την πρόσβαση στην εκπαίδευση...
πρέπει να μιλάμε και για την ασφάλεια.
Σκέφτομαι όλα τα λαμπρά κορίτσια
χωρίς πρόσβαση στην εκπαίδευση.
Και όλο το καλό που θα μπορούσαν να είχαν κάνει.
Αλλάζω τον κόσμο σημαίνει προστατεύω τους ευάλωτους.
Προστατεύω τους πιο ευάλωτους του κόσμου...
σημαίνει επενδύω στην εκπαίδευση των κοριτσιών.
Σημαίνει ότι το σχολείο είναι ο τόπος όπου εστιάζεις στη μόρφωσή σου.
Χωρίς να φοβάσαι για τη ζωή σου.
Σημαίνει...
ότι η τιμωρία για την επιθυμία μιας καλής ζωής...
πρέπει να χάνεται στο ποτάμι.
Κανένας καλός άνθρωπος δεν μπορεί να σιωπά.
Σας ευχαριστώ.
ΟΙ ΜΟΥΣΙΚΟΙ ΣΤΟ "ΑΛΛΗΛΕΓΓΥΗ"
ΠΑΡΑΧΩΡΗΣΑΝ ΤΑ ΠΝΕΥΜΑΤΙΚΑ ΔΙΚΑΙΩΜΑΤΑ ΣΤΗ UNICEF,
ΣΤΟΝ ΜΑΡΑ, ΤΗΝ ΠΑΜΕΛΑ, ΤΗΝ ΑΦΑΚ, ΤΟΝ ΜΠΡΟΥΛΑΪ, ΤΗΝ ΤΑΜΑΡΑ.
Η ΑΦΑΚ ΣΥΝΕΧΙΖΕΙ ΝΑ ΑΣΧΟΛΕΙΤΑΙ ΜΕ ΤΗ ΦΩΤΟΓΡΑΦΙΑ ΚΑΙ ΤΗΝ ΠΟΙΗΣΗ.
ΘΕΛΕΙ ΝΑ ΚΑΝΕΙ ΕΚΘΕΣΗ ΣΤΙΣ ΗΠΑ ΓΙΑ ΤΟΥΣ ΠΡΟΣΦΥΓΕΣ.
Ο ΜΑΡΑ ΚΑΙ Η "ΜΕΓΑΛΗ ΠΡΟΚΛΗΣΗ" ΑΚΡΟΒΑΤΟΥΝ ΣΥΝΕΧΩΣ.
ΠΡΟΣΠΑΘΟΥΝ ΝΑ ΑΝΑΠΤΥΧΘΟΥΝ ΜΕ ΕΝΑΛΛΑΚΤΙΚΕΣ ΧΡΗΜΑΤΟΔΟΤΗΣΕΙΣ
ΓΙΑ ΝΑ ΣΥΝΕΧΙΣΟΥΝ ΝΑ ΒΟΗΘΟΥΝ ΕΚΑΤΟΝΤΑΔΕΣ ΜΕΤΑΝΑΣΤΕΣ ΣΤΟ ΠΑΡΙΣΙ.
Η ΠΑΜΕΛΑ ΜΕ ΤΗ ΒΟΗΘΕΙΑ ΤΗΣ ASHOKA ΣΥΓΚΕΝΤΡΩΣΕ ΜΕΡΟΣ ΤΩΝ ΧΡΗΜΑΤΩΝ
ΓΙΑ ΝΑ ΜΕΓΑΛΩΣΕΙ ΤΗ ΣΧΟΛΗ ΓΚΡΑΦΙΤΙ.
ΚΑΘΕ ΧΡΟΝΟ ΥΠΟΔΕΧΟΝΤΑΙ ΣΧΕΔΟΝ 100 ΓΥΝΑΙΚΕΣ
ΑΠΟ ΦΤΩΧΕΣ ΠΕΡΙΟΧΕΣ ΤΟΥ ΡΙΟ ΝΤΕ ΤΖΑΝΕΪΡΟ.
Ο ΜΠΡΟΥΛΑΪ ΚΑΙ ΤΑ ΜΕΛΗ ΤΟΥ AMPA ΕΛΑΒΑΝ ΤΑ ΓΥΑΛΙΑ ΠΟΥ ΧΡΕΙΑΖΟΝΤΑΝ.
ΚΑΙ ΠΙΑ ΞΕΡΟΥΝ ΠΩΣ ΝΑ ΠΑΡΑΓΟΥΝ ΑΝΤΗΛΙΑΚΟ.
Ο ΣΥΛΛΟΓΟΣ ΣΚΟΠΕΥΕΙ ΝΑ ΑΠΟΚΤΗΣΕΙ ΡΑΠΤΟΜΗΧΑΝΕΣ
ΓΙΑ ΝΑ ΔΩΣΕΙ ΣΤΟΥΣ ΑΛΜΠΙΝΟΥΣ ΕΝΑΝ ΤΡΟΠΟ ΝΑ ΒΓΑΖΟΥΝ ΤΑ ΠΡΟΣ ΤΟ ΖΗΝ.
Η ΤΑΜΑΡΑ ΚΑΙ ΤΟ "ΚΙΝΕΖΟΙ ΣΤΗ ΓΑΛΛΙΑ- ΓΑΛΛΟΙ ΣΤΗΝ ΚΙΝΑ" ΠΑΡΕΧΟΥΝ ΝΟΜΙΚΗ ΒΟΗΘΕΙΑ.
ΒΟΗΘΗΣΑΝ ΤΟΝ ΣΟΝΙΑΝ.
Η ΔΙΚΗ ΓΙΑ ΤΟΝ ΦΟΝΟ ΤΟΥ ΠΑΤΕΡΑ ΤΟΥ ΕΓΡΑΨΕ ΙΣΤΟΡΙΑ.
ΗΤΑΝ Η ΠΡΩΤΗ ΦΟΡΑ
ΠΟΥ ΟΙ ΕΝΟΡΚΟΙ ΑΝΑΓΝΩΡΙΣΑΝ ΤΟΝ ΡΑΤΣΙΣΜΟ ΩΣ ΠΑΡΑΓΟΝΤΑ
ΕΓΚΛΗΜΑΤΟΣ ΚΑΤΑ ΜΕΛΟΥΣ ΤΗΣ ΑΣΙΑΤΙΚΗΣ ΚΟΙΝΟΤΗΤΑΣ.
Η ΚΟΙΝΟΤΗΤΑ ΤΗΣ ΕΦΑΡΜΟΓΗΣ ΒΟΗΘΕΙΑΣ INDIGO
ΣΥΜΜΕΤΕΙΧΕ ΣΤΟ ΓΥΡΙΣΜΑ ΤΟΥ ΒΙΝΤΕΟΚΛΙΠ "ΑΛΛΗΛΕΓΓΥΗ".
ΚΑΘΕ ΜΕΡΑ, ΧΙΛΙΑΔΕΣ ΑΝΘΡΩΠΟΙ
ΧΡΗΣΙΜΟΠΟΙΟΥΝ ΤΗΝ ΕΦΑΡΜΟΓΗ ΓΙΑ ΔΩΡΕΕΣ ΚΑΙ ΒΟΗΘΕΙΑ.
ΓΙΑ ΤΟΥΣ ΣΥΛΛΟΓΟΥΣ, ΑΚΤΙΒΙΣΤΕΣ ΚΑΙ ΠΟΛΙΤΕΣ
ΠΟΥ ΔΟΥΛΕΥΟΥΝ ΓΙΑ ΤΟ ΚΟΙΝΟ ΚΑΛΟ
ΚΑΙ ΓΙΑ ΟΛΟΥΣ ΑΥΤΟΥΣ ΠΟΥ ΘΑ ΣΥΜΜΕΤΑΣΧΟΥΝ ΑΥΡΙΟ.
ΟΙ ΖΩΕΣ ΜΑΣ ΕΙΝΑΙ ΣΥΝΥΦΑΣΜΕΝΕΣ.
ΟΙ ΣΥΓΧΡΟΝΕΣ ΚΟΙΝΩΝΙΕΣ Ή ΕΙΝΑΙ Ή ΔΕΝ ΕΙΝΑΙ ΑΛΛΗΛΕΓΓΥΕΣ.
ΠΕΡΙΣΣΟΤΕΡΟ ΑΠΟ ΠΟΤΕ...
Υποτιτλισμός: Μαριάννα Αγάλου